આશા પારેખ ૧૯૬૦ના દાયકામાં ટોચનાં અભિનેત્રી હતી અને તેમ છતાં તેઓ ડિપ્રેશનમાં જતાં રહ્યાં હતાં અને તેમના જીવનમાં એવો પણ સમય આવ્યો હતો કે એ સમયે તેમને આત્મહત્યા કરવાના વિચારો આવી રહ્યા હતા. આશા પારેખને હિટ ગર્લ તરીકે પણ ઓળખવામાં આવે છે, કારણ કે તેમણે ૧૯૫૯થી ૧૯૭૩ દરમ્યાન ઘણી હિટ ફિલ્મો આપી હતી. તેમણે શમ્મી કપૂર, દેવ આનંદ, રાજેન્દ્રકુમાર, રાજેશ ખન્ના અને અમિતાભ બચ્ચન જેવા તમામ ટોચના ઍક્ટર્સ સાથે કામ કર્યું હતું.